બે દિવસથી સુરતથી મુંબઈ જતાં યાત્રીઓ જે તે રેલવે સ્ટેશને ફસાયા છે. સુરત, વાપી, નવસારી, વલસાડ, ઉમરગામ, પારડીથી મુંબઈ તરફ રોજ કામ-ધંધાર્થે અપ-ડાઉન કરતાં લોકો ભારે વરસાદનાં કારણે આજે પણ ફસાયા હતાં. મોટાભાગે લોકોએ ઘરની બહાર નીકળવાનું ટાળ્યું હતું. પરંતુ, જેઓને ફરજીયાત જવાનું હતું તેઓએ રોડ માર્ગે મુંબઈ તરફ દોટ લગાવી હતી. ભારે વરસાદનાં કારણે વાહનોની રફતાર પર બ્રેક લાગી હોય તેમ મુંબઈ-સુરત નેશનલ હાઈવે પર વાહનોની લાંબી કતાર જોવા મળી હતી.